**Megállapodás távmunka végzésre**

amely létrejött egyrészről

Megnevezés:

Cégjegyzékszám:

Székhely:

mint Munkáltató, továbbiakban, mint Munkáltató

másrészt

Név:

Leánykori név:

Anyja neve:

Születési hely, idő:

Lakcím:

mint Munkavállaló, továbbiakban, mint Munkavállaló együttesen Felek között alulírott napon és helyen az alábbi feltételek szerint:

**Preambulum**

A 2019. március 14. napján a koronavírus járvány miatt a 40/2020. (III.11.) Korm. rendeletben kihirdetett veszélyhelyzetre figyelemmel Munkáltató 2020…. napjától elrendelte az otthoni munkavégzést teljes munkaidőre/….részmunkaidőre/heti ….. napra…. határozatlan ideig, a koronavírus járvány megszűnéséig.

**Részletes rendelkezések**

*1. Technikai eszközök biztosítása, használati szabályuk:*

1.1. Munkáltató által az otthoni munkavégzéshez biztosított eszközök tételes felsorolása: …………………………………………………………………………………

1.2. A Munkáltató tájékoztatja a munkavállalót arról, hogy munkavégzését havi rendszerességgel jogosult ellenőrizni, az ellenőrzésről a munkavállalót előzetesen tájékoztatja. A Munkavégzés helyeként szolgáló ingatlan területén történő ellenőrzés bejelentése és megkezdése között legalább két napnak kell eltelnie.

*2. Kapcsolattartás*

2.1. A munkaviszonyból származó jogok gyakorlásához és kötelezettségek teljesítéséhez szükséges kapcsolattartás módja: e-mail, telefon és videó – konferencia.

2.2. Munkavállaló köteles a Munkáltató által előre meghatározott időpontban rendelkezésre állni telefonon, videó – konferencia hívásra. A munkáltató az értesítési kötelezettségét 1 órával a tervezett kapcsolattartás előtt köteles megtenni. Ezen előírás nem vonatkozik a rendkívüli sürgősséggel előállt helyzetekre.

*3. Díjazás, költségelszámolás*

3.1. Felek megállapodnak abban, hogy az otthoni munkavégzésre figyelemmel munkavállaló költséget nem számol el, tekintettel arra, hogy Munkáltató a munkabért, vagy annak egy részét sem vonta el.

*4. Adatvédelmi rendelkezések*

4.1. A munkáltató által biztosított számítástechnikai vagy elektronikus eszközt a munkavállaló kizárólag a munkavégzéshez használhatja.

4.2. A távmunka végzés keretében keletkezett ügyiratok, feljegyzések, egyéb dokumentumokba a munkavállalón kívül más személy nem tekinthet bele, azokat nem ismerheti meg.

4.3. Az otthoni munkához biztosított eszközöket a munkavállalón kívül más személy nem használhatja, nem kezelheti.

4.4. Az otthoni munkavégzéshez használt eszközöket jelszóval szükséges védeni. A jelszavakat a munkavállalón kívül más személy nem ismerheti meg.

4.5. Az adatvédelemmel, adatkezeléssel kapcsolatos részletes rendelkezéseket a hatályos adatkezelési és adatvédelmi szabályzat tartalmazza.

*5. Akadályoztatás bejelentése*

5.1. Munkavállaló köteles haladéktalanul bejelenteni közvetlen munkahelyi felettesének minden olyan körülményt, amely a távmunka végzést akadályozza. Tipikusan ilyen a számítástechnikai eszköz meghibásodása, internet kimaradás, energia hiánya.

5.2. Amennyiben a számítástechnikai eszköz tönkre ment, és annak javítása szakember közreműködését igényli, úgy a Munkáltató biztosítja a további munkavégzéshez szükséges új számítástechnikai eszközt.

*6. A távmunka végzés megszűnése, megszüntetése*

6.1. A távmunka megállapodást mind a Munkáltató, mind a munkavállaló a másik félhez intézett indokolást tartalmazó nyilatkozatával a távmunka végzés további fenntartását befolyásoló vagy akadályozó körülményre hivatkozással felmondhatja.

Ilyen körülmény lehet különösen a Munkavállaló oldaláról:

* Munkavállaló otthoni körülményeiben olyan lényeges és tartós változás állt be, ami az otthoni munkavégzést ellehetetlenítené, vagy aránytalanul jelentősen megnehezítené (pl. gyermekszületés, tartós betegség, hozzátartozó otthoni ápolása, lakáskörülményekben bekövetkező változás stb.).
* Munkáltató a megállapodásban rögzített feltételeket az otthoni munkavégzéshez nem biztosítja.

Ilyen körülmény lehet a Munkáltató oldaláról:

* távmunka keretében történő munkavégzés nem tekinthető eredményesnek (elintézetlen ügyek száma, adatszolgáltatási határidők be nem tartása stb. alapján).
* Munkáltató számára a működésével összefüggő okból a távmunka keretében történő foglalkoztatás további fenntartás és feltételeinek biztosítása aránytalan terhet jelent.
* Munkavállaló a távmunka végzéssel kapcsolatos egyéb kötelezettségét nem teljesíti.

6.2. Jelen megállapodás a Felek általuk meghatározott helyen és időpontban közös megegyezéssel módosíthatják.

6.3. A távmunka megállapodást mind a Munkáltató, mind a munkavállaló a másik félhez intézett indokolást tartalmazó nyilatkozatával a távmunka végzés további fenntartását lehetetlenné tevő körülményre hivatkozással azonnali hatállyal felmondhatja.

Ilyen körülmény lehet különösen, de nem kizárólagosan:

* olyan mértékű adatvédelmi vagy egyéb működési kockázat jelenik meg, vagy derül ki, ami a szerződéskötéskor nem volt ismert és a további biztonságos munkavégzést lehetetlenné teszi,
* a munkavállaló lakása a távmunka végzésre alkalmatlanná válik,
* a Munkáltató vagy a Munkavállaló a megállapodásban rögzített lényeges kötelezettségét megszegi.

6.4. Jelen megállapodás a koronavírussal kapcsolatos veszélyhelyzet megszűntetésével egyidejűleg megszüntetésre kerül minden további jognyilatkozat adása nélkül.

*7. Záró rendelkezések*

7.1. Jelen megállapodást Felek, mint akaratukkal minden megegyezőt jóváhagyólag aláírtak.

7.2. Jelen megállapodásban nem szabályozott kérdésekben az Mt. előírásai irányadóak.

Kelt:………………………………………………….

…………………………………… ………………………………

Munkáltató Munkavállaló